**Zápisnica zo zasadnutia obecného zastupiteľstva konaného dňa 06.10.2011 v zasadačke Obecného domu**

Prítomní : podľa prezenčnej listiny

**P r o g r a m:**

1. Otvorenie

 a/ voľba overovateľov

 b/ kontrola plnenia uznesení

2. Rozbor hospodárenia obce Vavrečka za I.polrok 2011

3. Úprava rozpočtu na rok 2011

4. Rozbor hospodárenia ZŠ s MŠ vo Vavrečke za I. polrok 2011

5. Úprava rozpočtu ZŠ s MŠ vo Vavrečke za I. polrok 2011

6. Návrh VZN č.5/2011 o výške príspevku na čiastočnú úhradu nákladov v školách

 a školských zariadeniach v zriaďovateľskej pôsobnosti obce Vavrečka

7. Žiadosť o osadenie spomaľovacích prahov

8. Žiadosť Pavla Čiernika a manž. Moniky Vavrečka č. 151 o pridelenie stavebného pozemku

 parc.č. KN-C 465/7 o výmere 723 m2

9. Diskusia

10.Uznesenie

11. Záver

**K bodu 1 Otvorenie**

Zasadnutie Obecného zastupiteľstva vo Vavrečke otvoril zástupca starostu obce Ing. Jozef Sklarčík , všetkých prítomných privítal a uviedol, že obecné zastupiteľstvo bolo zvolané v zmysle zák.č. 369/1990 Zb. o obecnom zriadení v zmysle rokovacieho poriadku obecného zastupiteľstva. Skonštatoval, že obecné zastupiteľstvo je uznášania schopné. Prečítal program dnešného zasadnutia a dal hlasovať.

Poslanci program OZ jednomyselne schválili.

**- voľba overovateľov zápisnice**

 overovateľmi zápisnice boli určení poslanci: Ľudmila Pjentková, Marta Brindžáková.

**- kontrola plnenia uznesení**

Mária Pavláková prečítala uznesenia z minulého zasadnutia obecného zastupiteľstva č. 4/2011.

Písaním zápisnice bola poverená pracovníčka obecného úradu Mária Pavláková.

**K bodu 2 Rozbor hospodárenia obce Vavrečka za I. polrok 2011**

 Mária Pavláková predložila prítomným poslancom Rozbor hospodárenia obce Vavrečka za I. polrok 2011. Je prílohou zápisnice.

Poslanci Rozbor hospodárenia za I. polrok 2011 jednomyselne schválili.

**K bodu 3 Návrh na úpravu rozpočtu obce Vavrečka na rok 2011**

 Mária Pavláková podrobne informovala o úprave rozpočtu na rok 2011 . Nakoľko sme realizovali kapitálové výdavky- Osvetlenie cintorína, bola potrebná úprava . Pretože finančné prostriedky nemáme v rezervnom fonde,  bežný rozpočet je upravený ako prebytkový, ktorý kryje kapitálové výdavky. Informovala o úpravách v bežnom rozpočte v jednotlivých kapitolách a položkách. Úprava rozpočtu je v prílohe.

Poslanci Úpravu rozpočtu na rok 2011 jednomyselne schválili.

 **K bodu 4 Rozbor hospodárenia ZŠ s MŠ vo Vavrečke za I. polrok 2011**

 Mgr. Ladislav Veľký predložil správu o plnení rozpočtu za I. polrok 2011.K správe poslanci neboli pripomienky, je prílohou zápisnice.

Poslanci Rozbor hospodárenia za I. polrok 2011 jednomyselne schválili.

**K bodu 5 Návrh na úpravu rozpočtu ZŠ s MŠ vo Vavrečke na rok 2011**

 Mgr. Ladislav Veľký predložil poslancom návrh na úpravu rozpočtu. Poslanci k správe nemali pripomienky.

Poslanci Úpravu rozpočtu ZŠ s MŠ na rok 2011 jednomyselne schválili.

**K bodu 6 Návrh VZN č. 5/2011 o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Vavrečka**

 Mária Pavláková predložila uvedený návrh VZN č.5/2011. Je prílohou zápisnice.

Poslanci VZN č.5/2011 jednomyselne schválili.

 **K bodu 7 Žiadosť o osadenie spomaľovacích prahov**

 Zástupca starostu Ing. Jozef Sklarčík prečítal dve žiadosti o osadenie spomaľovacích prahov. Jedna je na osadenie na hlavnej ceste pri kapličke a pri rodinnom dome p. Nevedelovej, druhá v časti pri rodinnom dome p. Renku Miroslava a pri p. Kozákovi . Po diskusii sa dohodli, že prizveme znalca z dopravy p. Blahovca, ktorý situáciu posúdi a poradí aké máme možnosti .

Traja poslanci boli za, traja sa zdržali hlasovania, dvaja boli proti. .

**K bodu 8 Žiadosť Pavla Čiernika a manž. Moniky Vavrečka č.151 o pridelenie stavebného pozemku parc.č. KN-C 465/7 o výmere 723 m2.**

 Zástupca starostu Ing. Jozef Sklarčík prečítal žiadosť menovaných o pridelenie stavebného pozemku. Poslanci sa informovali , o aký pozemok sa jedná, pretože si mysleli, že už žiadne stavebné pozemky sa v obci nenachádzajú. Ide o pozemok v časti medzi Buganom Kamilom a Kristofčákom Antonom. Tento pozemok bol ponechaný pôvodne ako prechod ne ďalšiu ulicu, ktorá by bola plánovaná v budúcnosti v uvedenej časti za rodinnými domami. V tejto lokalite sa už určite nebude plánovať s výstavbou rodinných domov, preto tento pozemok môže byť pridelený ako stavebný pozemok za predpokladu, že spĺňa podmienky k prideleniu pozemku- pochádza z Vavrečky, je vydatá, nevlastní nehnuteľnosť, sociálna situácia v rodine, poradovník žiadateľov. Všetky podmienky spĺňa a je prvá v poradovníku, preto nie je dôvod na nepridelenie pozemku. Momentálne uznesením č.2/2011 pod B 1/ je predaj pozemkov vo vlastníctve obce zakázaný. Žiadosťou sa budeme zaoberať v novom roku -2012 s tým , že poslanci zaujali kladné stanovisko k prideleniu pozemku, jeden sa zdržal hlasovania.

 **K bodu 9 Diskusia**

 Zástupca starostu Ing.Jozef Sklarčík prečítal žiadosť o poskytnutie finančného príspevku pre cirkev vo výške 1 000 € na akumulačné pece do kostola.

Poslanci finančný príspevok vo výške 1000 € na akumulačné pece do kostola jednomyselne schválili.

**K bodu 10 Uznesenie**

**U Z N E S E N I E č.5/2011**

zo zasadnutia obecného zastupiteľstva ,

ktoré sa konalo dňa 06.10.2011

Obecné zastupiteľstvo vo Vavrečke

**A. S c h v a ľ u j e**

1/ Rozbor hospodárenia obce Vavrečka za I. polrok 2011

 2/ Úpravu rozpočtu obce Vavrečka na rok 2011

 3/ Rozbor hospodárenia Základnej školy s materskou školou vo Vavrečke za I. polrok

 2011

 4/ Úpravu rozpočtu Základnej školy s materskou školou vo Vavrečke na rok 2011

 5/ VZN č. 5/2011 o výške príspevku na čiastočnú úhradu nákladov v školách

 a školských zariadeniach v zriaďovateľskej pôsobnosti obce Vavrečka

 6/ Finančný príspevok cirkvi vo výške 1 000 € na akumulačné pece

 **B. B e r i e na v e d o m i e**

 1/ Žiadosť o osadenie spomaľovacích prahov

 2/ Žiadosť Pavla Čiernika manž. Moniky Vavrečka č. 151 o pridelenie stavebného

 pozemku parc.č. KN-C 465/7 o výmere 723 m2

**K bodu 11 Záver**

 Na záver zástupca starostu poďakoval všetkým poslancom za spoluprácu v tomto prechodnom období . Nakoľko sa blížia voľby starostu v obci , vyslovil presvedčenie, že predvolebná kampaň prebehne dôstojne.

 Ing. Jozef Sklarčík

 zástupca starostu

Overovatelia: Marta Brindžáková

 Ľudmila Pjentková

 Zapisovateľ : Mária Pavláková